Voldemārs Kernigs

**Voldemārs Kernigs**, arī **Vladimirs Kernigs** (, , dzimis 1840. gada 16./28. jūnijā Liepājā; miris  Pēterburgā) bija vācbaltiešu internists un neirologs, kura vārdā ir nosaukts viens no svarīgākajiem klīniskajiem simptomiem meningīta diagnostikā — Kerniga simptoms.

## Dzīvesgājums
Dzimis 1840. gadā Liepājā (pēc citu autoru datiem — Sanktpēterburgā). Studēja medicīnu Tērbatas universitātē, bija Ādolfa Vahsmuta (*Adolph Wachsmuth*) skolnieks. 1864. gadā ieguva doktora grādu par zinātnisko darbu "Eksperimentāli dati par siltuma regulāciju cilvēkiem" (*Experimentelle Beiträge zur Kenntnis der Wärmeregulirung beim Menschen*). 1864. gadā kļuva par ārsta asistentu Obuhova slimnīcā Pēterburgā, 1865. gadā pieņemts pastāvīgā darbā šajā slimnīcā, kur nostrādāja visu savu mūžu.
1871.-1878. gadā bija Pēterburgas ārstu apvienības („Verein St. Petersburger Ärzte“) zinātniskais sekretārs. Paralēli tam viņš strādāja arī par ārstu Pēterburgas kurlmēmo skolā (1873—1890) un par internās medicīnas docētāju ķeizarienes Marijas institūtā (1881—1886).
Slavens kļuva pēc raksta publicēšanas par kādu tipisku akūta meningīta simptomu publicēšanas medicīnas žunālā „St. Petersburger Medizinische Wochenschrift“ 1882. gadā.
1890. gadā kļuva par Obuhova slimnīcas ginekoloģijas klīnikas galveno ārstu.
1896.-1917. gadā bija Vācu ārstu biedrības („Deutsche Ärztliche Verein“) Pēterburgā prezidents.
Līdz pat savai nāvei 1917. gadā bija Petrogradass acu dziednīcas direktors.

## Kerniga simptoms
* Pozitīvs Kerniga simptoms (pazīme): gulošs pacients nespēj izstiept kāju ceļa locītavā, ja tā ir saliekta gūžas locītavā. Turpretī, ja kāja ceļa locītavā ir izstiepta, tad, mēģinot to saliekt gūžas locītavā, kāja reflektori saliecas ceļa locītavā.

* Kerniga simptoms ir viena no smadzeņu apvalku karinājuma (meningisma) klīniskajām pazīmēm. Var būt pozitīvs arī pie lumbago vai mugurkaula starpskriemeļu diska trūces.
* Citas meningisma klīniskās pazīmes ir Brudzinska simptoms un Lasega simptoms (Lasègue).

## Kerniga publikācijas
thumb|200px|Voldemāra Kerniga doktora disertācija Tērbatas Universitātē (1864).
* Über Milzabscesse nach Febris recurrens. *St. Petersburger medicinische Zeitschrift*, 1867, XII.
* Über subfebrile Zustände von erheblicher Dauer. *Deutsches Archiv für klinische Medicin*, Leipzig, 1879, XXIV.
* Vorläufiger Bericht über die in der Frauenabteilung des Obuchow-Hospitals nach Koch’scher Methode behandelten Schwindsüchtigen. *Deutsches Archiv für klinische Medicin*, Leipzig, 1891, XVI.
* Über ein Krankheitssymptom der acuten Meningitis. *St. Petersburger medicinische Wochenschrift* 1882; VII.
* Über subcutane Injectionen an den Lungenspitzen ohne pathologische Veränderungen an denselben. *Deutsches Archiv für klinische Medicin*, Leipzig, 1898; XXXIV.
* Bericht über die mit Tuberculin R im Obuchow-Frauenhospital behandelten Lungenkranken. *St. Petersburger medicinische Wochenschrift*, 1898; XXIII.

## Literatūra
* M Krasnianski, P Tacik, T Müller, S Zierz. Attenuation of Kernig’s sign by concomitant hemiparesis: forgotten aspects of a well known clinical test. *Journal of Neurology, Neurosurgery, and Psychiatry* 2007;78:1413-1414
* M. Welz, A. Lindner. Vladimir Kernig (1840—1917). *Der Nervenarzt* 2003;74:935-936

## Ārējās saites
* Raksts par Kernigu žurnālā ''Der Nervenarzt'' (2003) 
* Raksts par vācu ārstu biedrībām Sanktpēterburgā (1819—1914) 
* Kerniga simptoms (pazīme)